ททท.อีสาน จัดคาราวาน &amp; แรลลี่รถยนต์ New Normal "เที่ยวอีสานพร้อม" ปี 2564
การท่องเที่ยวแห่งประเทศไทยภูมิภาคภาคตะวันออกเฉียงเหนือ นำทีมผู้ประกอบการธุรกิจท่องเที่ยวจากส่วนกลาง และสมาชิกผู้ประกอบการธุรกิจท่องเที่ยวจาก 20 จังหวัดภาคอีสาน รวมถึงสื่อมวลชนทั้งส่วนกลาง-ส่วนภูมิภาค และ การท่องเที่ยวแห่งประเทศไทย ทั้ง 8 สำนักงานในภาคอีสาน ทำกิจกรรมคาราวาน &amp; แรลลี่รถยนต์ New Normal "เที่ยวอีสานพร้อม" ปี 2564 ตอน "คิดถึงชุมชนท่องเที่ยว" เพื่อพิชิต 20 จังหวัดภาคตะวันออกเฉียงเหนือ เป็นวันที่ 3 จากกิจกรรมทั้งหมด 11 วัน 10 คืนกิจกรรมคาราวาน &amp; แรลลี่รถยนต์ New Normal "เที่ยวอีสานพร้อม" ปี 2564 ตอน "คิดถึงชุมชนท่องเที่ยว" นอกจากจะมีการแนะนำแนวทางการส่งเสริมการตลาดท่องเที่ยวปี 2565 ในพื้นที่ความรับผิดชอบของแต่ละจังหวัดที่คาราวานเดินทางผ่าน ผ่านระบบ zoom แล้ว ยังมีการปรับรูปแบบกิจกรรมใหม่ให้เหมาะสมกับการเดินทางท่องเที่ยวในช่วงสถานการณ์ COVID-19 อย่างเคร่งครัดด้วยสำหรับการเดินทางในวันที่ 3 นี้ ภายใต้ Theme นครา 3 ธานีคือ อุดรธานี บึงกาฬและหนองคาย โดยเริ่มออกเดินทางจากจังหวัดสกลนคร เมืองแห่งธรรมะและผ้าย้อมครามอันเลื่องชื่อ มุ่งหน้าสู่ อำเภอเซกา จังหวัดบึงกาฬน้องใหม่ เพื่อไปสักการะพระธาตุกตัญญูที่บรรจุพระบรมสารีริกธาตุขององค์สมเด็จพระสัมมาสัมพุทธเจ้า ณ วัดเซกาเจติยาราม (พระอารามหลวง) จากนั้นเดินทางท่องเที่ยววิถีชุมชนบ้านเดื่อ หมู่บ้านเล็กๆ ริมฝั่งแม่น้ำโขง จังหวัดหนองคาย พร้อมรับประทานอาหารพื้นถิ่น แบบ No Carbon และ New Normal ก่อนเดินทางไปเยี่ยมชมศูนย์การเรียนรู้กลุ่มผ้าทอโบราณบ้านโนนกอก OTOP นวัตวิถีอันดับ 1 ของจังหวัดอุดรธานี ซึ่งในค่ำคืนนี้คาราวานจะหยุดพักค้างแรมที่นี่.. อุดรธานี ดินแดนแห่งอารยธรรมและความศรัทธา ก่อนเริ่มการเดินทางในวันใหม่ ที่จังหวัดหนองบัวลำภู ซึ่งเป็นพื้นที่ภายใต้การดูแลของ นางสาวธนวัน กาสี ผู้อำนวยการการท่องเที่ยวแห่งประเทศไทย สำนักงานเลย โดยมีสถานีวิทยุกระจายเสียงแห่งประเทศไทยจังหวัดหนองบัวลำภู เข้าร่วมรับฟังการแลกเปลี่ยนแนวคิดทางด้านการตลาดการท่องเที่ยวในพื้นที่จังหวัดในครั้งนี้